钦定古今图书集成/明伦汇编/官常典/第597卷 > 方正
## 钦定古今图书集成/明伦汇编/官常典/第597卷 > 方正

按《合肥县志》：“正，合肥人。永乐初，以楷书应征，修大典，
入太学，授都水主事，改营缮主事。时建北都督工，规
画有条，端午应制赋诗，赐彩币、宝镪、乳酒，进屯田郎
中，擢江西右参政。长河峒贼朱南等为乱，正平之，进
福建左布政。境内旱，祷雨沾足，士民作《薇垣甘雨诗》
颂之。处州矿贼久为福安山患，正擒获械送都下，地”
方以宁。永福、兴化秋税、武彝山茶，悉为调停，民称善
治。以老致政归，卒于家。